**Број: 3133/18-8**

**Датум: 04.01.2019.**

ИЗМЕНЕ И ДОПУНЕ КОНКУРСНЕ ДОКУМЕНТАЦИJE

У ОТВОРЕНОМ ПОСТУПКУ ЈАВНЕ НАБАВКЕ

Услуга превоза путника на територији Града Ниша – пакет линија 3 – бр. 08/18

На основу члана 63. Закона о јавним набавкама, наручилац у отвореном поступку јавне набавке - Услуга превоза путника на територији Града Ниша – пакет линија 3 – бр. 08/18, доноси измену и допуну конкурсне документације.

Измена и допуна се састоји у следећем:

* На страни 53. конкурсне документације у поглављу 8 Модел уговора, наслов који гласи : „Модел уговора о пружању услуга градског и приградског превоза путника на територији Града Ниша – пакет линија 4“ се мења и гласи: „Модел уговора о пружању услуга градског и приградског превоза путника на територији Града Ниша – пакет линија 3“.
* На страни 85. конкурсне документације у прилогу 3, наслов који гласи : „Општи услови за аутобусе за рад на линијама јавног градског и приградског превоза путника на територији Града Ниша на пакету линија 4“ се мења и гласи: „Општи услови за аутобусе за рад на линијама јавног градског и приградског превоза путника на територији Града Ниша на пакету линија 3“.
* На страни 45. конкурсне документације, реченицa која гласи: „Радни стаж пријављених возача доказује се фотокопијама радних књижица и потврдама предузећа у којима је обављао послове возача Д категорије.“ се мења и гласи: „Радни стаж пријављених возача доказује се потврдама предузећа у којима је обављао послове возача Д категорије.“
* На страни 47. конкурсне документације, тачка 18. „Негативне референце“ мења се и гласи: „Наручилац може одбити понуду уколико поседује доказ који потврђује да понуђач није испуњавао своје обавезе по раније закљученим уговорима о јавним набавкама који су се односили на исти предмет набавке, за период од претходне три године пре објављивања позива за подношење понуда, а у складу са чланом 82. Закона о јавним набавкама.“

Измене и допуне конкурсне документације ће бити оглашене на Порталу јавних набавки и интернет страници наручиоца.

Понуђачи су дужни да своју понуду доставе у складу са овим изменама и допунама конкурсне документације.

Комисија за јавну набавку